**IV. GIMNAZIJA MARKO MARULIĆ SPLIT**

**Zagrebačka 2**

**21000 Split**

**OIB 79378469023**

**E-MV br. 04B/2016**

**Temeljem Odluke o financiranju od strane Ministarstva znanosti, obrazovanja i sporta od 6.10.2015. (KLASA: 910-03/15-09/00009, URBROJ: 533-26-15-0056) i sukladno potpisanom Ugovoru o dodjeli bespovratnih sredstava HR.3.1.20-0027 (KLASA: 910-04/15-16/164, URBROJ: 332-08-02/10-15-01), IV. GIMNAZIJA MARKO MARULIĆ SPLIT objavljuje.**

**DOKUMENTACIJA ZA NADMETANJE**

**(POZIV NA DOSTAVU PONUDA)**

**U POSTUPKU NABAVE USLUGA PUTNIČKE AGENCIJE- PRIJEVOZ I SMJEŠTAJ ZA STUDIJSKO PUTOVANJE U POLJSKU U SKLOPU PROJEKTA**

**HR.3.1.20-0027**

**E-MV br. 04B/2016**

U Splitu, 17.03.2016. godine

Zakonska osnova:

Sukladno članku 18. stavak 3. Zakona o javnoj nabavi (Narodne novine broj 90/11, 83/13, 143/13 i 13/14- Odluka Ustavnog suda RH) za godišnju procijenjenu vrijednost manju od 200.000,00 kn roba i usluga te 500.000,00 kn radova bez PDV-a (tzv. bagatelna nabava) naručitelj nije obvezan provoditi postupke javne nabave propisane Zakonom o javnoj nabavi.

Poziv na dostavu ponude se sastoji od dolje navedenih sastavnih djelova:

- Upute ponuditeljima za izradu ponude

- Ponudbeni list

- Izjava o prihvaćanju uvjeta iz Poziva na dostavu ponude

- Tehnička specifikacija

- Troškovnik

Obvezni obrasci uz ponudu su sastavni dijelovi Poziva na dostavu ponude. U ponudi moraju biti isključivo priloženi ispunjeni izvorni Obvezni obrasci uz ponudu potpisani i pečatirani od

ovlaštene osobe ponuditelja.

Tehnička specifikacija predmeta nabave je sastavni dio Poziva na dostavu ponude. U ponudi

mora biti u cijelosti priložena, potpisana i pečatirana od ovlaštene osobe ponuditelja izvorna

Tehnička specifikacija predmeta nabave.

Troškovnik je sastavni dio Poziva na dostavu ponude. U ponudi mora biti u cijelosti ispunjen i

priložen izvorni Troškovnik.

**I) UPUTE ZA PRIJAVITELJE**

**1.OPĆI PODACI O NARUČITELJU**

Naziv: „IV. GIMNAZIJA MARKO MARULIĆ“

Sjedište: Zagrebačka 2, 21000 SPLIT

Tel: 021/348-380, fax: 021/315-632

E-mail: ured@gimnazija-cetvrta-mmarulic-st.skole.hr

Kontakt osoba: Ana Galić, tajnica - ana.galic@skole.hr, Krešimir Budiša, vanjski član naručitelja – kresimir.budisa@uhy.hr

Evidencijski broj nabave: E-MV – br. 04B/2016

**1.1**. Podaci o postupku nabave:

Vrsta postupka nabave: Poziv na dostavu ponuda sukladno Pravilniku o provedbi postupaka nabave bagatelne vrijednosti.

Procijenjena vrijednost nabave: 49.948,80 kn bez poreza na dodanu vrijednost (PDV)

Vrsta ugovora o nabavi: Sklapanje ugovora s putničkom agencijom za potrebe organizacije, prijevoza i smještaja za studijsko putovanje u Poljsku u sklopu projekta HR.3.1.20-0027

Elektronička dražba se ne provodi.

**2.** **PROCIJENJENA VRIJEDNOST NABAVE**

Ukupna procijenjena vrijednost nabave u ovom postupku bagatelne nabave iznosi 49.948,80 kn bez poreza na dodanu vrijednost (PDV).

Ukupna plaćanja s porezom na dodanu vrijednost na temelju ugovora o nabavi ne smiju prelaziti procijenjenu vrijednost nabave.

**3.PRAVO SUDJELOVANJA**

Pravo sudjelovanja na javnom nadmetanju imaju svi ponuditelji koji su registrirani za djelatnost koja je predmet ove nabave, bez obzira na prebivalište i sjedište.

**4. PODACI O PREDMETU NABAVE**

**4.1**. **Opis Predmeta nabave**: Predmet nabave je organizacija studijskog putovanja nastavnika- članova radne skupine, ravnateljice i učenika gimnazije Marko Marulić u sklopu projekta „Moderne kompetencije za modernu gimnaziju“. Šifra projekta HR.3.1.20-0027, a čiji je nositelj naručitelj.

**4.2.**

Predmet nabave obuhvaća uslugu putničke agencije i to: prodaju i rezervaciju smještaja, usluge prijevoza autobusa u tuzemstvu i inozemstvu, te usluge putnog zdrastvenog osiguranja.

Trajanje studijskog putovanja: 30.03.2016.- 03.04.2016.

**Hotelski smještaj**

Hotelski smještaj u Krakowu, Poljska 31.03.2016.i Rzeszowu, Poljska 01.04.2016. i 02.04.2016. za 21 participanta. Hotelski smještaj za 6 odraslih osoba uključuje noćenje s doručkom, jednokrevetne sobe, internet u sobi najniže kategorije 3\*\*\* sukladno standardima kategorizacije u Republici Poljskoj.

Hotelski smještaj za 15 učenika prvih i trećih razreda Naručitelja uključuje noćenje s doručkom, ručkom i večerom, dvokrevetne sobe, internet u sobi najniže kategorije 3\*\*\* sukladno standardima kategorizacije u Republici Poljskoj.

**Najam prijevoznog sredstva**

Vrijeme polaska: 31.03.2016. u 20:00 sati

Vrijeme povratka: 03.04.2016. u popodnevnim satima

Autobus na dispoziciji: 4 dana

Uvjeti najma: Autobus s min 25 udobnih sjedala s podesivim naslonom, stolićem na sjedalima, klima uređajem, prtljažnim prostorom, vozač s potrebnim iskustvom, pratitelj na putovanju ( asistencija od 0:00 do 24:00 sata dnevno kao podršku Naručitelju u mogućim kritičnim situacijama na putovanju), u cijenu najma uključeno je puno kasko osiguranje, osiguranje od rizika krađe i osiguranje putnika, također vozila moraju biti osigurana protiv odgovornosti za štetu nanesenu trećoj osobi. Vozilo za prijevoz putnika mora biti tehnički ispravno.

**Putno zdravstveno osiguranje putnika**

Putno zdrastveno osiguranje za sve participante putovanja- 21 putnik.

Putno zdravstveno osiguranje pokriva troškove nužnog liječničkog tretmana, troškove prijevoza priznatih službi za hitne slučajeve u svrhu medicinskog prijema u bolnicu, kliničko liječenje zdravstveno priznatim metodama, troškove prebacivanja u specijalnu kliniku ako je medicinski nužno, troškove operacije medicinska pomagala za hodanje i propisane terapije, stomatološki tretman u svrhu otklanjanja akutne boli i dr. usluge prema uvjetima osiguranja.

**4.3.** Ponuditelj je dužan realizaciju predmeta nabave započeti izvršavati odmah po odabiru ponude za potrebe studijskog putovanja u razdoblju od 30.03.2016. do 03.04.2016. godine.

Naručitelj i odabrani ponuditelj imenovati će ovlaštene osobe koje su dužne pratiti realizaciju ugovornih obveza.

**5. TEHNIČKA SPECIFIKACIJA PREDMETA NABAVE**

Tehnička specifikacija predmeta nabave nalazi se u poglavlju IV) Tehnička specifikacija ovog Poziva na dostavu ponude i čini njen sastavni dio.

**6. PODACI O PONUDI**

**6.1. SADRŽAJ I NAČIN IZRADE PONUDE**

Ponuda se zajedno s pripadajućom dokumentacijom : *ponudbenim listom, izjavom o prihvaćanju uvjeta iz poziva na dostavu ponude, tehničkom specifikacijom i troškovnikom* izrađuje na hrvatskom jeziku i latiničnom pismu. Pri izradi ponude, ponuditelj ne smije mijenjati i nadopunjavati tekst poziva.

Ponuda se izrađuje na način da čini cjelinu. Ako zbog opsega, ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više djelova.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponuda se piše neizbrisivom tintom.

Ispravci u ponudi moraju biti izrađeni na način da su vidljivi (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma ispravka biti potvrđeni potpisom ponuditelja.

**6.2. NAČIN DOSTAVE PONUDE**

Ponuda se predaje u jednom elektronskom dokumentu putem elektroničke pošte sukladno adresi navedenoj u pozivu na dostavu ponuda: **ured@gimnazija-cetvrta-mmarulic-st.skole.hr****.**

Naslov elektronske poruke treba biti: Ev. br. nabave: E-MV br. 04B/2016

Alternativne ponude nisu dozvoljene te se kao takve neće razmatrati.

**7. PRAVILA DOSTAVE DOKUMENATA**

Svi dokumenti kojima se utvrđuju obvezni razlozi isključenja ponuditelja, kao i dokumenti kojima se dokazuje sposobnost ponuditelja, mogu se dostaviti u neovjerenoj preslici.Neovjerenom preslikom smatra se i neovjereni ispis elektroničke isprave.

Nakon rangiranja ponuda prema kriteriju za odabir ponude, a prije donošenja odluke o odabiru naručitelj može u slučaju provjere pojedinog dokumenta od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika dokumenata koji su traženi.

**8. NAČIN ODREĐIVANJA CIJENE PONUDE**

**8.1.** Ponuditelji dostavljaju ponude s cijenom u kunama.

**8.2.** Cijena ponude piše se brojkama.

**8.3.** Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

**8.4**. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**8.5.** U cijenu ponude bez poreza na dodanu vrijednost (PDV) moraju biti uračunati svi troškovi (rezervacije, parking, prijevoz, trošak organizacije, agencijska provizija, razne naknade, cestarine, dnevnice i smještaj vozača, dnevnice i smještaj pratitelja, boravišne pristojbe i sl.) i popusti.

**8.6.** Cijena ponude izražava se za cjelokupni predmet nabave i nepromjenljiva je za cijelo vrijeme trajanja ugovora, osim ako te promjene idu u prilog Naručitelju.

**8.7**. Ponuđene jedinične cijene su fiksne i nepromjenjiva za cijelo vrijeme ispunjenja ugovornih obveza i neće se mijenjati za vrijeme trajanja ugovora o nabavi, osim ako te promjene idu u prilog Naručitelju.

**8.8.** Ponuđena jedinične cijene usluge neće se mijenjati zbog naknadno promijenjenih okolnosti po bilo kojoj osnovi, niti u slučaju da se nakon zaključenja ugovora o nabavi povećaju cijene elemenata na temelju kojih su one određene. Ponuditelj se odriče na naknadno promijenjene okolnosti, te izričito jamči da ugovorne jedinične cijene vrijede za cijelo vrijeme trajanja ugovora o nabavi.

**9. KRITERIJ ZA ODABIR PONUDE**

Kriterij odabira ponude je najniža cijena.

**10. DATUM, VRIJEME I MJESTO DOSTAVE PONUDA**

Ponuda, bez obzira na način dostave mora biti zaprimljena od strane naručitelja na adresi škole, najkasnije do 25. ožujka 2016. godine do 16:00 sati.

Ponuda dostavljena nakon isteka roka za dostavu ponuda obilježit će se kao zakašnjela, te će se neotvorena vratiti pošiljatelju bez odgode.

**11. ROK ZA DONOŠENJE ODLUKE O ODABIRU**

Rok za donošenje odluke o odabiru ili odluke o poništenju postupka nabave je 29.03.2016. u 10:00.

Odluku o odabiru ili odluku o poništenju postupka nabave s preslikom zapisnika o pregledu i ocjeni ponuda, naručitelj će bez odgode dostaviti svakom ponuditelju.

**12. ROK, NAČIN I UVJETI PLAĆANJA**

Naručitelj će ugovorno plaćanje obaviti na temelju ispostavljenog računa nakon izvršene

cjelokupne usluge iz ponudbenog Troškovnika u roku od 30 (trideset) dana od dana primitka

računa, odnosno od ovjerene računa od strane ovlaštene osobe Naručitelja, a sve u skladu s

pravilima financijskog poslovanja korisnika državnog proračuna na žiro račun odabranog

ponuditelja.

Račun se dostavlja na plaćanje na mail adresu Naručitelja:ured@gimnazija-cetvrta-mmarulic-st.skole.hr s naznakom naziva ugovora, pozivom na broj ugovora iz registra ugovora, klasu i urudžbeni broj ugovora te s punim nazivom, adresom i OIB-om Naručitelja.

Računi koji nisu napisani na navedeni način, biti će vraćeni ponuditelju.

Naručitelj ne predviđa plaćanje predujma (avansa).

Ukupna plaćanja bez poreza na dodanu vrijednost na temelju ugovora o nabavi ne smiju prelaziti

procijenjenu vrijednost nabave.

**II) PONUDBENI LIST**

PONUDBENI LIST

Naručitelj: IV. GIMNAZIJA MARKO MARULIĆ, SPLIT

Evidencijski broj nabave: 04B/2016

Predmet nabave: NABAVA USLUGE ORGANIZACIJE, PRIJEVOZA I SMJEŠTAJA ZA STUDIJSKO PUTOVANJE U POLJSKU ZA PROJEKT “MODERNE KOMPETENCIJE ZA MODERNU GIMNAZIJU“

Podaci o ponuditelju:

Ime, prezime i adresa ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB : \_\_\_\_\_\_\_\_\_\_\_\_\_\_\_\_\_\_\_\_

Broj računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Subjekt je u sustavu PDV-a (zaokružiti): DA NE

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_ Fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cijena ponude:

Cijena ponude bez PDV-a

Iznos poreza na dodanu vrijednost

Cijena ponude s PDV-om / u bruto iznosu

Rok valjanosti ponude: 60 dana od isteka roka za dostavu ponuda

 ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime i potpis ponuditelja)

Datum ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III) IZJAVA PONUDITELJA UZ PONUDU ZA UGOVARANJE USLUGA**

Naručitelj: IV GIMNAZIJA MARKO MARULIĆ, Zagrebačka 2, 21000 SPLIT

Evidencijski broj nabave: 04B/2016

Predmet nabave: Predmet nabave je organizacija studijskog putovanja nastavnika- članova radne skupine, ravnateljice, projektnog asistenta i učenika gimnazije Marko Marulić u sklopu projekta „Moderne kompetencije za modernu gimnaziju“. Šifra projekta HR.3.1.20-0027, a čiji je nositelj naručitelj.

Poštovani,

Izjavljujemo da smo proučili Poziv na dostavu ponude i sve njegove sastavne djelove, da nam je isti jasan i dostatan za izradu ponude i obavljanje ugovorenog posla, te da prihvaćamo sve uvjete nadmetanja i ugovaranja iz Poziva na dostavu ponude , što potvrđujemo potpisom i pečatom.

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ godine.

 (ime i prezime i potpis ponuditelja)

**IV) TEHNIČKE SPECIFIKACIJE**

Predmet nabave je organizacija studijskog putovanja članova radne skupine ( nastavnici, ravnateljica i učenici Naručitelja, kao i projektnog asistenta-vanjskog stručnjaka) unutar projekta HR.3.1.20-0027 „Moderne kompentencije za modernu gimnaziju“, a čiji je nositelj Naručitelj.

Destinacija putovanja: Krakow i Rzeszow, Poljska

Datum putovanja: 30.03.2016.-03.04.2016.

Prijevozno sredstvo: Autobus; Split- Krakow- Rzeszow-Split

Broj participanata putovanja: 21

**OBVEZE PONUDITELJA:**

**HOTELSKI SMJEŠTAJ:**

Hotelski smještaj uključuje noćenje s doručkom za 6 odraslih osoba, a hotelski smještaj za 15 učenika uključuje noćenje s doručkom, ručkom i večerom- FULL BOARD. Jednokrevetne sobe za 6 odraslih osoba, dvokrevetne sobe za 14 učenika i jednu jednokrevetnu sobu za jednog učenika. Smještaj uključuje internet u sobi, agencijsku naknadu te boravišnu pristojbu u smještajnom objektu najniže kategorije 3\*\*\* sukladno standardima kategorizacije u RH bez obzira o kojoj zemlji ili hotelu se radi.

**NAJAM PRIJEVOZNOG SREDSTVA**:

Ponuditelj se obvezuje osigurati:

- Najam autobusa sa vozačem u Splitu 30.03.2016. u 20:00, minimalno 25 sjedala, prijevoz putnika iz Splita do hotela u Krakowu. Dolazak u Krakow najkasnije do 14:00 31.03.2016.

- Transfer putnika od hotela u Krakowu do centra grada i predvečer povratak u isti hotel- 31.03.2016.

- Transfer putnika od hotela u Krakowu do hotela u Rzeszowu u jutarnjim satima. Autobus i vozač na dispoziciji za eventualno razgledavanje Rzeszowa u poslijepodnevnim satima- 01.04.2016.

- Transfer putnika iz hotela u Rzeszowu do https://imperiumtechniki.pl/GenuinoDay , također u Rzeszowu.- 02.04.2016.

- U jutarnjim satima povratak putnika u Split- 03.04.2016.

Uvjeti najma: Autobus s min 25 mjesta udobnih sjedala s podesivim naslonom, stolićem na sjedalima, klima uređajem, prtljažnim prostorom, vozač s potrebnim iskustvom, pratitelj na putovanju ( asistencija od 0:00 do 24:00 sata dnevno kao podršku Naručitelju u mogućim kritičnim situacijama na putovanjima), u cijenu najma uključeno je puno kasko osiguranje, osiguranje od rizika krađe i osiguranje putnika, također vozila moraju biti osigurana protiv odgovornosti za štetu nanesenu trećoj osobi. Vozilo za prijevoz putnika mora biti tehnički ispravno.

**PUTNO ZDRAVSTVENO OSIGURANJE PUTNIKA**

Ponuditelj se obvezuje izraditi policu Putnog zdravstvenog osiguranja u korist Naručitelja, a za vrijeme trajanja studijskog putovanja, koja pokriva troškove nužnog liječničkog tretmana, troškove prijevoza priznatih službi za hitne slučajeve u svrhu medicinskog prijema u bolnicu, kliničko liječenje zdravstveno priznatim metodama, troškove prebacivanja u specijalnu kliniku ako je medicinski nužno, troškove operacije medicinska pomagala za hodanje i propisane terapije, stomatološki tretman u svrhu otklanjanja akutne boli i dr. usluge prema uvjetima osiguranja.

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ godine.

 (ime i prezime i potpis ponuditelja)

**V) TROŠKOVNIK**

Evidencijski broj nabave: 04B/2016

Predmet nabave: Predmet nabave je organizacija studijskog putovanja nastavnika- članova radne skupine, ravnateljice i učenika gimnazije Marko Marulić u sklopu projekta „Moderne kompetencije za modernu gimnaziju“. Šifra projekta HR.3.1.20-0027, a čiji je nositelj naručitelj.

Ponuditelj nudi cijene Predmeta nabave putem ovoga Troškovnika i obvezan je ispuniti sve stavke Troškovnika. Nije prihvatljivo precrtavanje ili korigiranje zadane stavke Troškovnika.

|  |  |  |  |  |
| --- | --- | --- | --- | --- |
| **Redni broj** | **Vrsta usluge**  | **Jedinica mjere** | **Količina** | **Cijena bez PDV-a**  |
| **1.**  | 31.03. 2016.Krakov, Poljska- 6 jednokrevetnih soba, noćenje s doručkom  | noćenje | 6 |   |
| **2.** | 31.03. 2016.Krakov, Poljska- 1 jednokrevetna soba, noćenje s doručkom, ručkom i večerom | noćenje  | 1 |   |
| **3.** | 31.03. 2016.Krakov, Poljska- 7 dvokrevetnih soba, noćenje s doručkom, ručkom i večerom | noćenje | 7 |  |
| **3.** | 01.04.-02.04.2016.Rzeszow, Poljska- 6 jednokrevetnih soba, noćenje s doručkom | noćenje | 12 |   |
| **4.** | 01.04.-02.04.2016.Rzeszow, Poljska- 1 jednokrevetna soba, noćenje s doručkom, ručkom i večerom  | noćenje | 2 |   |
| **5.** | 01.04.-02.04.2016.Rzeszow, Poljska- 7 dvokrevetnih soba, noćenje s doručkom, ručkom i večerom | noćenje | 14 |  |
| **5.** | Usluga prijevoza autobusom Split- Krakow- Rzeszow- Split; 30.03.2016.-03.04.2016. | klp | 1 |   |
| **6.**  | Putno zdrastveno osiguranje za 23 putnika  | polica | 1 |   |
|  |  |  | **Ukupno bez PDV-a** |  |
|  |  |  | **PDV**  |  |
|  |  |  | **Sveukupno bruto iznos** |  |

Sveukupno slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_, \_\_\_\_\_\_\_ 2016. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime i potpis ponuditelja)